കര്ഷകരുടെ മരണം ദുഃഖമുണ്ടെന്ന് യോഗി ആദിത്യനാഥ്, കര്ശന നടപടിയുണ്ടാകും Begin typing your search... X ലക്നൗ: യുപി ലഖിംപൂര് ഖേരിയില് കര്ഷക പ്രതിഷേധത്തിന് നേരെയുണ്ടായ നടന്ന അക്രമത്തില് നാല് കര്ഷകര് ഉള്പ്പെടെ എട്ട് പേര് കൊല്ലപ്പെട്ട സംഭവത്തില് ദുഃഖം രേഖപ്പെടുത്തി ഉത്തര് പ്രദേശ് മുഖ്യമന്ത്രി യോഗി ആദിത്യനാഥ്. കര്ഷകരുടെ മരണത്തില് കൃത്യമായ അന്വേഷണം നടക്കുമെന്നും ഉത്തരവാദികള്ക്കെതിരെ കര്ശന നടപടി സ്വീകരിക്കുമെന്നും യോഗി ആദിത്യനാഥ് പറഞ്ഞു. സംസ്ഥാനത്ത് സമാധാനം നിലനിര്ത്താന് സഹകരിക്കണമെന്നും യോഗി ആദിത്യനാഥ് അഭ്യര്ത്ഥിച്ചു ലഖിംപൂര് ഖേരിയില് ഇന്നലെ പ്രതിഷേധിക്കുകയായിരുന്ന കര്ഷകരുടെ ഇടയിലേക്ക് കേന്ദ്ര ആഭ്യന്തര സഹമന്ത്രി അജയ് മിശ്രയുടെ വാഹനവ്യൂഹമിടിച്ച് കയറ്റി നാല് കര്ഷകര് ഉള്പ്പെടെ ഒമ്ബത് പേര് മരിച്ചിരുന്നു. തുടര്ന്നുണ്ടായ സംഘര്ഷത്തില് പരിക്കേറ്റ രാം കശ്യപ് എന്ന മാധ്യമപ്രവര്ത്തകനും ഇന്ന് മരിച്ചിരുന്നു. സംഭവത്തില് കേന്ദ്രമന്ത്രി അജയ് മിശ്രയുടെ മകന് ആശിഷ് മിശ്രയുള്പ്പെടെ 14 പേര്ക്കെതിരെ കൊലക്കുറ്റം ചുമത്തിയിട്ടുണ്ട്. ആശിഷ് മിശ്രയാണ് കര്ഷകര്ക്കിടയിലേക്ക് വാഹനം കയറ്റിയതെന്ന് കര്ഷക സംഘടനകള് ആരോപിച്ചിരുന്നു. എന്നാല് സംഭവ സമയത്ത് താന് സ്ഥലത്തില്ലായിരുന്നുവെന്നും താന് ബാന്ബിര്പൂര് ഗ്രാമത്തിലെ ചടങ്ങില് പങ്കെടുക്കുകയായിരുന്നുവെന്നുമാണ് ആശിഷ് മിശ്ര അവകാശപ്പെടുന്നത്. കാര്ഷിക നിയമങ്ങള്ക്കെതിരെ പ്രതിഷേധിക്കുന്ന കര്ഷകരെ വെറുതെ വിടില്ലെന്ന് നേരത്തേ ആശിഷ് മിശ്ര പ്രഖ്യാപിച്ചിരുന്നു. എന്നാല് കര്ഷകര് കൊല്ലപ്പെട്ട സംഭവത്തില് പ്രതിഷേധം കനക്കുന്നതിനിടെ വിവാദ പരാമര്ശവുമായി കേന്ദ്ര മന്ത്രി അജയ് മിശ്ര വീണ്ടും രംഗത്തെത്തി. കേന്ദ്രമന്ത്രി അജയ് മിശ്രയുടെ മകന് ആശിഷ് മിശ്രയാണ് കര്ഷകര്ക്കിടയിലേക്ക് വാഹനം കയറ്റിയതെന്ന് കര്ഷക സംഘടനകള് ആരോപിക്കുകയും അപകടത്തില് രാജ്യവ്യാപകമായി പ്രക്ഷോഭങ്ങള് അരങ്ങേറുകയും ചെയ്യുന്നതിനിടെയാണ് അജയ് മിശ്രയുടെ പുതിയ പരാമര്ശം. തന്റെ മകന് ആശിഷ് മിശ്ര സംഭവ സ്ഥലത്ത് ഉണ്ടായിരുന്നില്ലെന്നാണ് അജയ് മിശ്ര ടെനിയുടെ നിലപാട്. മകനെതിരായ ആരോപണങ്ങള് അടിസ്ഥാനരഹിതമാണ്. സംഭവം നടക്കുമ്ബോള് മകന് അവിടെ ഉണ്ടായിരുന്നെങ്കില് കൊല്ലപ്പെടുമായിരുന്നു. കര്ഷരാണ് ആക്രമണത്തിന് മുതിര്ന്നത് എന്നാണ് മന്ത്രിയുടെ നിലപാട്. ബിജെപി പ്രവര്ത്തകരെ കര്ഷകര് വടികളും വാളുകളും ഉപയോഗിച്ച് ആക്രമിക്കുകയും വകവരുത്തുകയുമായിരുന്നു. പുറത്ത് വന്ന വീഡിയോകളില് ആക്രമണത്തിന് ആഹ്വാനം ചെയ്യുന്ന ശബ്ദം കേള്ക്കാം. സംഭവത്തില് സിബിഐ, എസ്ഐടി അല്ലെങ്കില് സിറ്റിങ്റിട്ടയേര്ഡ് ജഡ്ജി അന്വേഷിക്കണം. കുറ്റക്കാര്ക്കെതിരെ കര്ശന നടപടിയെടുക്കണം. സംഭവത്തില് കൊല്ലപ്പെട്ട ബിജെപി പ്രവര്ത്തകരുടെയും കുടുംബങ്ങള്ക്ക് 50 ലക്ഷം രൂപ നല്കണമെന്നും അജയ് മിശ്ര ടെനി ആവശ്യപ്പെട്ടു. TAGS: Popular X TAGS: